Micmacs

Micmacs (Micmacs à tire-larigot) estas franca filmo de 2009 reĝisorita fare de Jean-Pierre Jeunet, verkita de Jeunet kaj Gilles Adrien kaj protagonistigita de Dany Boon, André Dussollier, Jean-Pierre Marielle, Yolande Moreau, Omar Sy kaj Dominique Pinon. La filmo laŭstile estas rilata kun antaŭaj kaj postaj filmoj de Jeunet, nome Delicatessen, La cité des enfants perdus kaj Amélie.

Intrigo

Fine de la 1970-aj jaroj. En Saharo okazas eksplodo de mino kiam franca soldato klopodas por malmunti ĝin. Tiumomente, en Francio, sonoras telefono en iu hejmo kaj Bazil, tiam naŭ-jaraĝa, vidas, ke lia patrino ploras.

Tridek jarojn poste, Bazil ricevas akcidente kuglon en sia kapo, sed li survivas, kvankam kun la kuglo ankoraŭ en lia kranio. Bazil perdas sian laborpostenon kaj iĝas senhejmulo. Grupo de  ĉifonistoj decidas adopti lin: Remington, nigrulo kiu, praktike parolas nur per proverboj; Calculette, kiu kapablas ĉion tujtuje ĝustege kalkuli; Fracasse, kiu superis la tutmondan rekordon de kuglulo; Placard, kiu survivis al gilotino; Caoutchouc, sintordistino; Petit Pierre, kiu fabrikas aŭtomatojn, kaj, finfine, Tambouille, la kuiristino kiu adoptis ĉiujn membrojn de la grupo.

Iam, hazarde, Bazil trafas la sidejojn de la du armilfabrikoj. Li memoras la simbolojn de la armiloj kiuj estis la kaŭzoj de lia akcidento kaj de la morto de lia patro, kaj kun helpo de siaj novaj amikoj, Bazil klopodas pagigi tiujn du grandajn entreprenojn pro la damaĝo kiujn ili faras. 

Geaktoraro kaj roluloj
 Dany Boon : Bazil
 André Dussollier : Nicolas Thibault de Fenouillet, PDG de Arsenaux d'Aubervilliers
 Nicolas Marié : François Marconi, PDG de La Vigilante de l'Armement
 Julie Ferrier : Môme Caoutchouc
 Dominique Pinon : Théodore-Henri de Montreuil, nome «Fracasse»
 Jean-Pierre Marielle : Placard
 Yolande Moreau : Tambouille / Mama Chow
 Agathe Natanson : Gardanĝelo
 Michel Crémadès : Petit Pierre
 Omar Sy : Remington
 Marie-Julie Baup : Calculette
 Urbain Cancelier : Urbain, gardisto de Marconi
 Patrick Paroux : Gerbaud
 Jean-Pierre Becker : Libarski

Referencoj



Kategorio:Francalingvaj filmoj
Kategorio:Francaj filmoj
Kategorio:Filmoj aperintaj en 2009
Kategorio:Komediaj filmoj